**“Чөлөөт бүс дэх экспорт, импортын давуу тал”**

     “ Замын-Үүд” чөлөөт бүсийн Захирагчийн Ажлын алба нь “Олон улсын жишигт нийцсэн чөлөөт бүсийг байгуулж, өндөр технологийн үйлдвэр, импортыг орлох экспортын бүтээгдэхүүн үйлдвэрлэгчидийг дэмжих замаар нийгэм, эдийн засгийн хөгжилд бодит хувь нэмэр оруулах” зорилготойгоор үйл ажиллагаагаа явуулж байна.

Монгол улсын “Чөлөөт бүсийн тухай хууль”-д бизнес эрхлэгчдийг дэмжсэн олон заалт тусгагдсан байдаг.

* барааг чөлөөт бүсээс хилийн чанадад гаргахад экспортын, гаалийн, нэмэгдсэн өртгийн болон онцгой албан татвар ногдуулахгүй,
* импортыг орлох экспортын бүтээгдэхүүн үйлдвэрлэгчдэд оруулсан хөрөнгө оруулалтын 50 хувьтай тэнцэх хэмжээний татварын хөнгөлөлт үзүүлэх,
* инноваци өндөр технологид суурилсан үйлдвэрлэлийг орлогын албан татвараас 5 жил чөлөөлөх,
* экспортод чиглэсэн үйлдвэрлэл эрхлэгчдийг газрын төлбөрөөс 5-8 жил чөлөөлөх,
* чөлөөт бүсэд баригдсан үл хөдлөх хөрөнгийн татвараас бүрэн чөлөөлөх зэрэг олон заалтуудыг тусгасан.

|  |
| --- |
| * Монгол улс Европын Холбооны Улс руу 7200 нэр төрлийн барааг ямар нэгэн тарифын хязгаарлалтгүй, хөнгөлөлттэй нөхцлөөр оруулах, * давхар татвараас чөлөөлөх хэлэлцээрийг 33 улстай, хөрөнгө оруулалтыг хөхиүлэн дэмжих, харилцан хамгаалах 2 талт хэлэлцээрийг 39 улстай байгуулсан байдаг. |

Хууль, эрхзүйн хүрээнд үйлдвэрлэгчдэд бүтээгдэхүүнээ хөгжүүлж, гадаад зах зээлээ өргөжүүлэх, боломжийг ашиглах нөхцөл бий болсон хэдий ч манай иргэд, жижиг дунд үйлдвэр эрхлэгчид мэдээлэл дутмаг байна.

Иймд “Замын-Үүд” чөлөөт бүсийн Захирагчийн Ажлын албанаас “Чөлөөт бүсийн экспорт, импортын боломж” сэдвээр сургалт зохион байгуулахаар төлөвлөж байна. Энэхүү сургалтанд “Замын-Үүд” чөлөөт бүсэд үйл ажиллагаа эрхлэх зөвшөөрөл авсан аж ахуй нэгжүүд болон чөлөөт бүсэд үйл ажиллагаа явуулах сонирхогч аж ахуйн нэгж, иргэдийг 2 удаагийн давтамжтайгаар нийт 240 хүнийг хамруулна.

Сургалтаас гол үр шим хүртэгчид нь экпортлогч болон экспортлогч болох сонирхолтой жижиг дунд үйлдвэрлэл эрхлэгчид байна.

“ЗАМЫН-ҮҮД” ЧӨЛӨӨТ БҮСИЙН

ЗАХИРАГЧИЙН АЖЛЫН АЛБА

**“ЧӨЛӨӨТ БҮС ДЭХ ЭКСПОРТ, ИМПОРТЫН ДАВУУ ТАЛ”**

**СУРГАЛТЫН ХӨТӨЛБӨР**

**Улаанбаатар хот**

**2018 оны 3 дугаар сарын 6-ны өдөр**

**Зорилго:**  “Замын-Үүд” чөлөөт бүсийн өнөөгийн байдал, чөлөөт бүсийн экспорт, импортын боломж, давуу тал, Дэлхийн банкнаас хэрэгжүүлж буй “Экспортыг дэмжих төсөлд хамрагдах үйл явцыг сурталчлан таниулахад оршино.

**Зохион байгуулагчид :** - МУ-ын Шадар Сайдын Ажлын алба

* Дэлхийн банк
* “Замын-Үүд” чөлөөт бүсийн Захирагчийн Ажлын алба

**Хаана:** “Бишрэлт” зочид буудал

**Хэл:** Монгол

9.30-10.00 Бүртгэлийн үйл ажиллагаа

**НЭЭЛТИЙН АЖИЛЛАГААНЫ ХЭСЭГ**

/ Модератор: Н.Зургаанжин /

10.00-10.02 Сургалтын үйл ажиллагааг нээж Монгол Улсын Шадар Сайдын Ажлын албаны дарга Л.Саянаа үг хэлнэ.

10.02-10.05 “Замын-Үүд” чөлөөт бүсийн Захирагч И.Батнасан үг хэлнэ.

**ИЛТГЭЛ**

10.05-10.45 “Бүс ба зам” санаачлагад Монгол Улсын оролцоо, гадаад худалдаа

Илтгэгч: ГХЯ-ны ГХЭЗХАГ-ын мэргэжилтэн Б.Батмагнай

Асуулт, хариулт

10.45-11.35 Санхүүгийн дэмжлэг олгох үйл явц

Илтгэгч: Дэлхийн банкны бизнес хөгжлийн шинжээч Б.Нямсүрэн

Асуулт, хариулт

11.35-11.50 Цайны завсарлага

11.50- 12.30 Эдийн засгийн түншлэлийн тухай Монгол улс, Япон улсын

хоорондын хэлэлцээр

Илтгэгч: МҮХАҮТ ГХХХОГ-ын ахлах мэргэжилтэн Ч.Цэцэгмаа

Асуулт хариулт

12.30-12.55 Барааг экспортод гаргахад тулгамдаж буй асуудлууд

Илтгэгч: МҮХАҮТ ГХХХОГ-ын ахлах

мэргэжилтэн Ч.Цэцэгмаа

Асуулт, хариулт

13.00-14.00 Үдийн хоол

14.00-14.30 Монгол Улсын гадаадын хөрөнгө оруулалтын орчин

Илтгэгч: Үндэсний хөгжлийн газар

ХО-ын нэгдсэн бодлогын хэлтсийн ахлах мэргэжилтэн Н.Дашдэмбэрэл

Асуулт, хариулт

14.30-15.00 Замын-Үүд” чөлөөт бүсийн өнөөгийн байдал, дэд бүтцийн бүтээн

байгуулалт

Илтгэгч: “Замын-Үүд” чөлөөт бүсийн ЗАА, ДБГХХ-ийн дарга Ц.Ганбат

Асуулт, хариулт

15.00-15.30 Чөлөөт бүсийн хууль, эрхзүйн орчин, давуу тал, экспорт

импортын боломж

Илтгэгч: “Замын-Үүд” чөлөөт бүсийн ЗАА, ГХХАМТХ-ийн дарга Н.Зургаанжин

Асуулт, хариулт

15.30-15.40 “Замын-Үүд” чөлөөт бүсийн ЗАА-ны дарга М.Энхбаяр сургалтын

үйл ажиллагааг дүгнэж, хаалтын үг хэлнэ.

15.40-16.00 Сургалтанд оролцогчид зураг авхуулна.

“ЗАМЫН-ҮҮД” ЧӨЛӨӨТ БҮСИЙН

ЗАХИРАГЧИЙН АЖЛЫН АЛБА